Яшчэ да таго, як заняў Сяргей Кірылавіч гэтую пасаду, неяк быў ён на адным сходзе ў Няфёдках. Там прысутнічала сляпая жанчына, якая сказала: “Калі б тут быў Казановіч (ён працаваў тады ў ДАЦы)), я папрасіла б у яго паставіць прыдарожны крыж замест таго, што састарэў і ўпаў”. І гэта было, як заклік да дзеяння. Таму ў юрацішкаўскага старшыні ёсць справа, зробленая для ўсіх – на свае асабістыя сродкі ён паставіў крыж з лістоўніцы, якую, як аварыйнае дрэва, знеслі ў былым панскім садзе аграгарадка Лаздуны. Людзі ацанілі такі ўчынак і паверылі яму, як чалавеку слова. На сённяшняй пасадзе гэта асабліва важна.